סקילה (מיתולוגיה)

סקילה (ביוונית עתיקה: Σκύλλα) במיתולוגיה היוונית היא מפלצת אגדית שטורפת בני אדם. היא חיה בצד אחד של תעלת מים צרה מול המערבולת כריבדיס. שני צידי המצר כל כך קרובים זה לזה שהיה בלתי אפשרי לחצות בלי להיתקל בסקילה או בכריבדיס, ומפֹה הביטוי "בין סקילה לכריבדיס".

משפחה
הוריה של סקילה משתנים לפי גרסה. לפי הומרוס, אפולודרוס ואובידיוס, אמה של סקילה נקראת קרטאיס  אך לא הרבה ידוע עליה. הומרוס ואובידיוס לא מזכירים אב, אבל אפולודרוס אמר שאביה היה טריטון או פורקיס.

במספר מקורות שונים, סקילה מוצגת כבת של האלה הקטה. אפולוניוס מרודוס מזכיר את פורקיס בתור אביה של סקילה ביחד עם הקטה. לעומת זאת הסיודוס מזכיר את פורבס כאביה.

לפי היגינוס, סקילה הייתה בתם של הענק פאלאס וסטיקס ואחותם של זלוס, ניקה, קראטוס, ביה, פונטוס ולקוס. באותו מקור היא מוזכרת גם כבתם של טיפון ואכידנה.

 מיתולוגיה 
סקילה היא מפלצת בת אלמוות שחיה בצד אחד של תעלת מים צרה, מולה נמצאת המפלצת כריבדיס. שני צידי המצר כל כך קרובים אחד לשני עד שבלתי אפשרי לשוט בתעלה בלי להיתקל באחת המפלצות. תואר שלסקילה היה פנים וחזה של אישה, אך ממותניה יצאו שישה ראשים של כלבים ושנים עשר רגלי כלבים. היא שקועה עד מותניה בנבכי המערה אבל עדיין שולחת את ראשיה לדוג דולפינים וכלבי ים שמוצאים את עצמם במערתה. בתיאורים מסוימים היה לסקילה גם זנב דמוי דג או דולפין.

המיצר בו שוכנת סקילה מקושר עם מצר מסינה שנמצא בין הקצה המזרחי של סיציליה לבין הקצה המערבי של קלבריה באיטליה. עיר החוף שילה בקלבריה נקראת על שמה ונאמר שהעיירה הייתה ביתה של הנימפה.
ממוזער|פסל של סקילה במסינה|356x356 פיקסלים

באודיסיאה
הופעתה המוכרת ביותר של סקילה היא באודיסיאה של הומרוס. המכשפה קירקה מדריכה את אודיסאוס במסעו ומורה לו להיצמד אל סקילה ולהימנע מכריבדיס כי "עָדִיף בְּהַרְבֵּה לְהִתְאַבֵּל עַל שִׁשָּׁה מֵאַנְשֵׁי הַסְפִינָה מֵאֲשֶׁר עַל כָּל מַלָּחֶיהָ."

אודיסאוס מקשיב לעצתה וכשספינתם עוברת במצר, סקילה חוטפת שישה מאנשיו של אודיסאוס עם ראשיה. בזמן שהראשים עסוקים בלטרוף את השישה, הספינה מצליחה להתרחק מהטווח של סקילה.

מיתוסים אחרים
בארגונאוטיקה, כשספינתו של הגיבור יאסון צריכה לעבור בין סקילה לכריבדיס, הפטרונית שלו: האלה הרה מבקשת מתטיס לעזור לספינת הארגו לעבור בשלום. תטיס קוראת לאחיותיה, הנראידות, והן מובילות את הספינה בהצלחה בתעלה.

בפואמה אלכסנדרה של ליקופרון, מתואר שהגיבור היווני הרקלס קטל את סקילה לאחר ששדדה ממנו את אחד השוורים שקיבל מגריאון. אביה פורקיס החזיר אותה לחיים על ידי שריפת גופתה.

ביצירותיו של המשורר הרומי סטאטיוס, סקילה נמנת כאחת המפלצות ששומרות על השאול.

הנימפה סקילה
במקורות מאוחרים יותר, נאמר שסקילה הייתה אישה יפה לפני שקוללה להפוך למפלצת מחרידה.

לפי היגינוס, סקילה, בתו של אל הנהר קרטאייס, הייתה אהובתו של גלאוקוס אבל גם המכשפה קירקה הייתה מאוהבת בו. בזמן שסקילה התרחצה בים, קירקה שפכה שיקוי אל תוך המים שהפך את סקילה למפלצת.

בספר מטמורפוזות, המשורר הרומי אובידיוס מספר סיפור דומה: גלאוקוס, היה בעבר דייג בן תמותה שנהפך לאל ים על ידי עשב קסום שמצא. הוא התאהב בנימפה סקילה שחיה במישורי איטליה, אך היא דחתה את חיזוריו. גלאוקוס הביא לקירקה מאותו העשב שהפך אותו לבן אלמוות וביקש ממנה לרקוח לו שיקוי אהבה כדי שסקילה תתאהב בו.

קירקה הייתה מאוהבת בגלאוקוס, ומשום שלא רצתה לפגוע בו היא הפנתה את קנאתה וזעמה כלפי סקילה. לכן קירקה רקחה במקום זאת רעל, אותו שפכה אל הבריכה בה סקילה רחצה. השיקוי שינה את צורתה, ומתוך מותניה גדלו שישה ראשים של כלבים, סקילה ניסתה להדוף אותם מתוך מחשבה שהם לא יכולים להיות חלק ממנה אבל לשווא.
ממוזער|סקילה וגלאוקוס|274x274 פיקסלים

בתרבות המודרנית
 בצידו האיטלקי של מצר מסינה שוכנת העיר שילה שקרויה על שם סקילה.
 בספרו "יוליסס" קרא ג'יימס ג'ויס לפרק התשיעי "סקילה וכריבדיס".
 על שמה של סקילה נקרא האסטרואיד סקילה 155  בחגורת האסטרואידים שהתגלה על ידי יוהאן פאליזה.
 בספר פרסי ג'קסון וים המפלצות, סקילה וכריבדיס הן המפלצות השומרות על הכניסה לים המפלצות.
 "בין סקילה וכריבדיס" משמש כביטוי בשפות שונות, לרבות העברית, ומשמעו דילמה שבה יש לבחור בין שתי חלופות גרועות.
 סקילה מוזכרת בתחילת השיר "wrapped around your finger" של סטינג.
 סיפורן של סקילה וקירקה מ"מטמורפוזות" מסופר בספר קירקה של מדלין מילר.
 לסקילה יש שיר סולו במערכה השנייה של אפיק המחזמר, אך אין קשר בינה לבין כריבדיס במחזמר.

 ראו גם 
 סקילה וכריבדיס

קישורים חיצוניים


 נחמיה דב הופמן, ידיעות העולם והטבע - גלגלי מים. "הצפירה", שנה רביעית, גליונות 41-43, אוקטובר-נובמבר 1877. העתקה באתר "שפת הים" - ים וספנות בעיתוני ההשכלה, התחייה והיישוב, 1948-1856.



הערות שוליים

קטגוריה:יצורים מהמיתולוגיה היוונית
קטגוריה:דמויות באודיסאה